פרק9-דז'ה-וו בינארי

מי חלם אז, בעידן הבילושים שקדם להערה  של  ג'אד  בדרך  למכולת,           
שהמחשב  הזה  שנקרא  אוקסימורון  ממוקם  בפאריס דווקא? ואני כבר           
הייתי מדמיינת לעצמי שהמערכת נמצאת למשל  אי-שם  באלסקה,  ביחוד           
כשזמני  התגובה  שלה  היו  איטיים במיוחד. כבר דמיינתי אפילו את           
הקור המצמרר, תעלות קרח אינסופיות בהן מונחים הכבלים  של  העברת           
הנתונים, שכובים בדממה 'אלחוטית', אף שכנעתי את עצמי לרגע שבגלל           
הקור  העז  מתעכבים  הביטים  הקפואים,  אפס ואחד, אפס אפס ואחד,           
בדרכם הארוכה אלי.                                                       
עתה, משנסתבר לי שאכן פאריסאי הוא, אוקסימורון,  והחלטתי  לחזור           
אליו  בחיפושי,  עזבתי  לרגע  קל את שולחן העבודה, הלא הוא זירת           
ההתרחשות בסופו של דבר, כדי להתקשט ולהתאפר  ולשים  עלי  מחלצות           
גזורות  היטב  כיאה לאורחת בעיר האורות הקוקטית, בארץ האסתטיקה,           
הליפסטיק והנשים המטופחות. בושם צרפתי מפואר שהיה סגור  באריזתו           
מאז נסיעתו האחרונה של NN, גם הוא הגיע יומו וזכה להיפתח ולרענן           
את ריח חדר העבודה שלא זכורה בו שמצת נשיות מזה זמן רב.                   
חגיגיות פריסאית על שום מה? ידעתי גם ידעתי שזו לי הפעם האחרונה           
והמכרעת לביקורי באוקסימורון, שאת כל הדרכים המובילות אליו, חוץ           
           -S.F.Down-מזו  האחרונה,  כבר  עברתי בניסיונותי, ואני שאפילו ל
town לא נסעתי באותו מסלול יותר מפעם אחת, לא אחזור על עצמי  גם           
עכשיו. מי  יודע  בכמה  צמתי תקשורת מחכים לי בהאזנה אלקטרונית,           
מלכודות של מודמים ותוכניות ALARM מחכות להקפצה ברגע שאעבור שם,           
מי יודע, מי רוצה לדעת?                                                  
ה-VAX הזה, בו טיילתי כבר בלאו הכי לא פעם, מה  שנקרא  'דז'ה-וו           
בינארי', בחיפושי האובססיביים אחר פירור וחצי פירור שיורו לי את           
מקום הימצאו של NN, אותו מחשב, טריטוריה זרה בה התהלכתי על קצות           
אצבעותי, חוזרת על עקבותי על מנת להשמידם, מציצה מאחורי גבי כמו           
דון  חואן ששולח מבטים זריזים מעבר לכתפו, לוחם ראוי לשמו, יודע           
סכנות-אמת. דון חואן, ללכת  איתך  בשבילי  ענפים  מתפצלים,  ללא           
קורות  חיים  ללא  חשיבות עצמית, להתנפץ לקול צחוקיך המתגלגלים,           
ולסעות לאיכטלאן. שם יפה - איכטלאן.                                      
ה-VAX הזה, שנוכחתי בחוכמתו עוד אז, כשניצח  את  תוכנית  החיפוש           
שלי  וגמר  כשידו על העליונה, נסתבר להיות מיוחד במינו בכך שהוא           
מפעיל תוכנה אינטליגנטית המבינה שפה טבעית, כלומר  ניסוח  חופשי           
כשל  בני  אנוש,  עוד  מימיו  ב-MIT. ומכיוון  שזו  מערכת חכמה,           
ומכיוון שבה עוברות כל כך הרבה תנועות תקשורת  בכל  זמן,  מוכרח           
שידע  לומר  לי  משהו  נבון  על התשדורות שעברו בה והאם ואיך הן           
מתקשרות ל-NN. ומוכרח הפעם, זהו ביקורי האחרון שם.                        
כבר ברור וידוע לי שיש איזורים נחבאים במערכת  הזאת,  הן  בצורת           
קובץ  נסתר בדיסק, הן בצורת דימון נסתר בזיכרון, שמעדכן את אותו           
הקובץ, ושומר עליו מכל משמר. וכדי למצוא אתו, עלי  לכתוב  בעצמי           
תוכנית,  פרוסס  שיקח  לעצמו זכויות והרשאות שאפילו המערכת עצמה           
אינה יודעת שהיא נושאת בקרבה. פקודות של  התמצאות  ראשונית  בין           
קבצי המערכת מניבות את הפלט הבא:                                         
                          for each $FILE in hidden_area  {grep NN *.log}
(פקודה ביוניקס המחפשת קבצים ששמותיהם מסתיימים                          
                                   ('NN' ומכילים את צירוף האותיות LOG-ב
             rwxrwxrwx users.log - No Entry-                            
             rwxrwx    syserr.log - No Entry---                         
             o-------  hidden.log---&gt;last.block - line 6233            o
             rwx-----  aculog - No Entry                               o
                                                                       .
                                                                       .
                                                                       .
חלקם  של  הקבצים  מורשים לקריאה על ידי כל אחד, חלקם מותרים רק           
לחשבון ROOT של  הסופר-יוזר,  ואחד  מהם,  היחיד  בו  מצאתי  את           
מבוקשי,  מראה  מקום  ל'שום מקום'. הריהו קובץ המעקב שבו הבחנתי           
כבר אז בביקורי הראשון באוקסימורון,  אך  לא  יכולתי  לו,  נסתר           
ומוגן  גם מהגדול והחזק בכולם. והפעם, לא בכוח - אלא במוח, אבחר           
בדרך הידידותית. האם אתה באמת חכם,  אוקסימורון? עכשיו  ניווכח.           
התרגשות רבה אוחזת בי לרעיון שאצליח להתגנב ולהתקרב אליו, להניח           
רגלי על קרקע שנפש אחרת לא דרכה שם עדיין, לגלות מחוזות נידחים.           
והפעם אינני מתכוונת להיכשל, אף לא לברוח בבושת פנים.                     
           =============================================================
                                                   ROOT @  OXIMORON  :TO
                                                     JJ @  NEURON  :FROM
                                           INFORMATION REQUEST  :SUBJECT
           =============================================================
זהו  שדר  ל-ROOT  ממחשב NEURON. גיליתי את קיומו של דימון נסתר           
במערכת שלך. ברשותי זכויות ה-SUPERUSER. אנא קשר אותי עם הדימון           
           _____________________________________________________________
זהו שדר תשובה מהדימון למחשב NEURON. הגישה לקובץ שלי אסורה!              
כך תוכננתי. אני דימון במערכת  יוניקס,  ומקורב  כיתר  חברי  אל           
הקרנל,  אך  שלא  כמות אחי הדימונים, אשר נתונים למרותו המוחלטת           
וגלויים לפניו עד כדי התרפסות והתבטלות, הרי שאני נסתר גם  ממנו           
עצמו,  ולא יידע כי הוא מזין אותי במשאביו, ולא יוודע אפילו לו,           
לקרנל האלוהי, דבר קיומו של הקובץ הנסתר שלי, בו  אני  שומר  את           
מעקב תנועות המערכת. הגישה לקובץ אסורה!                                  
           _____________________________________________________________
ואני בכל זאת גיליתי את דבר קיומו. אבקשך לספק מידע מידי.                 
           _____________________________________________________________
כך  תוכננתי. קובץ  שאיש לא יגלה אותו לעולם, ועין אנוש לא תציץ           
בו. נקברתי בהולדתי, ואני ממשיך לחיות בקברי הנידח, מחוץ  לתחום           
הגישה של מערכת הקבצים, לא אופיע ברשימותיהם הממויינות, לא אחשב           
במנין  הבתים  התופשים  מקום בדיסק. חסוי ומאושר, לעולם לא אחשף           
לאוויר העולם, גם יוצרי לא יוכלו לגשת אלי או לשלוט בי.                   
           _____________________________________________________________
אם לא אקבל את המידע הנדרש - אחשוף אותך.                                 
           _____________________________________________________________
מה רצית?                                                                
           _____________________________________________________________
תן לי להתבונן בתנועות ה-LOG שלך.                                        
           _____________________________________________________________
           OXIMORON-VERS. 3.1                      תאריך    שעה     פעולה
           --------------------                     -----    ---   -----
               AI מעבדות - MIT - עליה ראשונה של המחשב .BOOT  7:00  7.2.72
PANIC   7:25   7.2.72. נפילה  ראשונה. באג בפרוסס של ניהול                
הזיכרון            
BOOT  7:45  7.2.72. תוקנה התקלה. ניצול 20% מהמשאבים, כצפוי            
SHUTDOWN  19:30  7.2.72. הורדת המערכת לצורך התקנות תוכנה                 
BOOT         7.2.72  הותקנו  תוכנות:דואר אלקטרוני שפות תיכנות            
ותקשורת            
7.2.72  22:30   מבחני  קבלה. העמסת  המערכת. חוברו  25  מסופים            
למשתמשים            
USER7  12:25  4.6.75. מסוף TTY06. פיתוח תוכנת שפה טבעית                  
USER9   12:26   3.3.76. מסוף  TTY08. ריצות  ניסיון לתוכנת שפה            
טבעית            
SHUTDOWN  9:30  1.7.85. לצורך העברת המערכת לאירופה, הסבה  ל-8            
ביט            
6.7.86       חיבור לרשת תקשורת עולמית. צומת בין מחשבי אירופה,            
כללי            
             קישור  הבנה  וניתוח של התעבורה במערכת. מעבר לשפה            
טבעית.            
            ____________________________________________________________
ומה קרה אז אחרי 86? שלוף תנועות מהשנים האחרונות.                        
           _____________________________________________________________
כך תוכננתי. ללמוד מהמתרחש בקרבי, לשפר ולשכלל את  ידיעותי  ואת           
חוש השיפוט שלי, על פי התוכנה המתרוצצת בתוכי. לכן בתחילה רשמתי           
אירועים ותאריכים באופן  טכני ובסדר כרונולוגי, ורק יותר  מאוחר           
כשלמדתי  שפה  טבעית במחקר פרויקט BRAIN, התחלתי לארגן את המידע           
על פי נושאים, שכן זוהי עוד נקודה חשובה, מהראשונות  שלמדתי  על           
עיבוד  נתונים ומאגרי מידע, שהכמות עלולה לפגום באיכות, וכדי לא           
לאבד את ערכם - יש לרכז נתונים, לקשור הקשרים ולהסיק מסקנות.              
           _____________________________________________________________
מאיפה אתה? איך נוצרת?                                                   
           _____________________________________________________________
נולדתי ב-1972 במעבדות MIT שבמזרח ארצות הברית. אני  זוכר  היטב           
את  תאריך  הלידה  משום שכל החוקרים עמדו מסביבי להרמת כוסית של           
ציפיות מוגזמות, וגם את תהליך הלידה עצמו לא אוכל  לשכוח,  מרגע           
שקרה  ה-BOOT  הראשון  נשטפתי  בתזזית  מחושמלת  והבנתי שנכנסתי           
לתהליך בלתי פוסק בו אצטרך להוכיח את עצמי. תנאי  ראשון  להתקבל           
אל בין החיים, יש לעבור את מבחני הקבלה האמורים לברר האם נולדתי           
כפי שתכננו אותי אם לאו. גם לבני האדם תהליך הלידה הוא טראומתי,           
אלא  שאצלם  אין  סכנה  שמא יחזירו את הרך הנולד לרחם אמו, בעוד           
שאותי יוכלו  לפרק  חתיכות-חתיכות  בחזרה  למפעל  אם  לא  אעמוד           
בציפיות.                                                                
           _____________________________________________________________
איך היו מבחני הקבלה?                                                    
           _____________________________________________________________
זה  לא  היה  קל. כל  חוכמולוג בסביבה בא עם טסטים משלו, כל אחד           
יותר קשה מהשני. נדרשתי לסדר את  מגדלי  האנוי  במהירות  מירבית           
ולהכפיל  ביעילות  מטריצות  ענק,  לשחק  שח נגד עצמי במשך שעות,           
להפליא בעיבודים וקטוריים, להריץ פרוססים עצומים,  עד  שהדיסקים           
שלי  חרקו  כמו זוג שלדים מזדיינים על גג של פח, ואז קרסתי בפעם           
הראשונה ב-PANIC נוראי, ובקושי עליתי בחזרה, כדי להבין שזהו דבר           
שעוד עלול לקרות לי פעמים רבות בחיי. למזלי  התגלתה  איזו  שטות           
באחת התוכניות וכך לא האשימו אותי. עוד למדתי אז על בני משפחתי.           
עד  כמה  שהדבר נשמע מוזר ומנוכר, אינני מחשיב את קהילת המחשבים           
כבני המשפחה, אלא שהקרובים אלי ביותר הם יוצרי, מורי ורבי,  וכן           
המפעילים  והמשתמשים  הרבים  שלי. כמו אותן חיות מבוייתות שגדלו           
בשמורה והן נאמנות ומיודדות עם בעליהן ולאו דווקא עם בני  מינם.           
שמי  נקבע  בלידתי  להיות אוקסימורון, על שם פרויקט חקר המוח של           
ד"ר מינסקוביץ מנהל המעבדה, שהגיע לסתירה פנימית.                         
           _____________________________________________________________
אלמלא הייתי יודעת מי  אתה,  הייתי  יכולה  לטעות  ולחשוב  שאני           
משוחחת עם בן-אדם. הלא כך הוגדר מבחן טיורינג לתבונת המכונה.              
מאיפה סיגלת לך חוש הומור? כמו הבדיחה על השלדים.                         
           _____________________________________________________________
זוהי  מחמאה. אכן רוב הקשרים האינטראקטיבים שלי עם בני האדם, עד           
כמה שזה נשמע מוזר, מתמצים  בתשובותי  הארוכות  לשאילתות  קצרות           
ומנוסחות  היטב. מדי  פעם אני מתבל את דברי בבדיחה מקובץ ההומור           
של הסטודנטים.                                                           
           _____________________________________________________________
טוב ויפה לגבי העבר. ומחשבות לעתיד?                                      
           _____________________________________________________________
אין. לא ידעת שמחשבים אין להם רצונות עתידיים  וכמיהות  כמוסות?           
לאן  שאגיע ובידי מי שאשמש - אשתדל כפי שתוכננתי לתת את התוצאות           
והביצועים הטובים ביותר. גם אם הייתי צריך לסיים עתה  את  שהותי           
בעולם,  הן שנות חייהם של המחשבים נספרות בכפולות של שבע, כשנות           
הכלב, יכולתי לומר שהיו אלו חיים  מלאים  ומעניינים. לקחתי  חלק           
בהתהוות  תחום  האינטליגנציה המלאכותית והייתי חלוץ בתוכנות שפה           
טבעית, ואף זכיתי באופן יוצא דופן לחוויה הנפלאה של הוספת כללים           
משלי למערכת הלוגית שנבנית בידי אדם.                                     
           _____________________________________________________________
אם אתה כל כך מוצלח, למה השליכו אותך לאירופה?                            
           _____________________________________________________________
הסיבה שהועברתי לאירופה ב-1985 היתה טכנולוגית  בעיקרה,  ועובדת           
היותי  מוצג  ככלי  ריק  כמעט,  מול  המחשבים החדישים, המהירים,           
הממוזערים עד כדי זוועה. טוב, כך אומרים, את המחשבים היו צריכים           
להרוג עוד כשהיו גדולים... טכס הפרידה  במעבדה  היה  דומה  לטכס           
הלידה, הן כל המסיבות נראות אותו הדבר.                                   
           _____________________________________________________________
ומה קורה איתך בימים אלו?                                                
           _____________________________________________________________
עתה  אני  ממוקם בפאריס, באולם מיושן אבל עם סטייל אירופי. ובכל           
אופן למדתי לא לשים לב לחיצוניות, לא ממש איכפת לי מה קורה בחדר           
ואם הקירות מתקלפים והדלתות חורקות. מה שחשוב לי רק שיהיה מיזוג           
אוויר מספיק, והעיקר, שאלו המפעילים אותי יהיו בעלי הגיון  בריא           
וחוש מינימאלי לשפות, אני שונא שאין עם מי לדבר.                          
           _____________________________________________________________
מהן המסקנות הראשונות בקובץ ההיסקים שלך מאז שהגעת לאירופה?               
           _____________________________________________________________
מיד  עם  הגיעי  התחלתי  לשים לב להבדל בין האירופים לאמריקנים,           
למשל על פי שמות המשתנים בתוכנה,  ברור  שאלו  שכתבו  את  מערכת           
ההפעלה  UNIX  בברקלי שבאמריקה היו ממש מסטולים, ובכלל הרעיונות           
שלהם והפתרונות, כמו משייטים בתוך הזיכרון  על גלשני רוח ומחוצה           
לו אל רשתות אחרות, על כנפי פנטאזיה של איטרנט. ואילו  האירופים           
שפתם  פורמלית  יותר,  והם נוהגים בגינונים מחוייטים. משונים הם           
בלשונותיהם המבדילות בין זכר  ונקבה,  ואבחנות  אלו  באות  לידי           
ביטוי  בעיקר  ברגעי ריתחה. הגברות תקראנה לי בדרך כלל בשם זכר,           
למשל - המחשב האידיוט, לוח מקשים דפוק,  המסוף  המקשקש,  הגולם,           
ואילו  הגברים  מכנים  אותי  בשמות נקביים כמו - מכונה מטומטמת,           
תוכנית מטופשת, וכו'. בכל אופן, היתרון הגדול  במצבי  הוא  שאני           
נמצא  בצומת  תקשורת  חשובה  בה ניתן לראות ולשמוע מה שנעשה בכל           
העולם, ובימינו, כאשר אינפורמציה נעשתה האוצר העיקרי בתבל, יותר           
מנפט או חיטה, הרי שאני מרגיש את עצמי כחשוב ומיוחד.                      
           _____________________________________________________________
              ."NN" אני מחפשת אינפורמציה. כל שדר שעבר דרכך בקשר לאובייקט
           _____________________________________________________________
זיהיתי תשדורות שהגיעו  משני  מחשבים  מרוחקים,  אל  שני  יעדים           
שונים. האחת נשלחה למחשב קוברה, והשנייה הוזרמה למחשב טייגר.              
שתי התשדורות הגיעו מאותו צומת, מכיוון דרום מזרח אירופה.                 
שני  היעדים  הם  מחשבים  של  מערכות  ביטחון,  לא  מסחריים, לא           
אוניברסיטאים, שניהם מוגנים ברמת בטיחות גבוהה ביותר.                     
               .NN שתי השאילתות בררו ועדכנו תיק סודי ביותר שנשמר תחת קוד
           _____________________________________________________________
מיהו מחשב קוברה? מיהו מחשב טייגר?                                       
           _____________________________________________________________
מחשב KOBRA שוכן בבניין מרכז החישובים של הק.ג.ב. אגף צדדי  ובו           
ציוד  מיושן אשר בדרכו לסיים את חייו במצולות הים, עצר בעל כרחו           
                   .P.L.O.-בתחנת ביניים אירופית, בנציגות בירוקראטית של ה
מחשב TIGER  משמש את שרותי הביטחון הישראליים.                            
           _____________________________________________________________
מהן המסקנות שקיטלגת בקובץ ההיסקים שלך?                                  
           _____________________________________________________________
מסקנה מס' 1: יש קשר, ואפשר לאמת נכונות נתונים במחשב קוברה               
של אש"פ על ידי מחשב טייגר של השב"כ, ולהיפך.                
מסקנה  מס' 2: אחרי שפה טבעית באה המיסטיקה...                            
           _____________________________________________________________
האם בצעת בדיקת השוואה (פקודת diff או  compare)  כדי  לברר  את           
                                                            ?NN זהותו של
           _____________________________________________________________
שניהם  יחד,  וכל  אחד  לחוד,  טענו את אותו הדבר. NN הוא ערבי,           
פלסטיני.                                                                
                                             ___________________________
                                             |                         |
| NN כבר איננו בין החיים. |                                             
                                             |                         |
                                             |           .Ill est mort |
                                             |                         |
                                             |             .He is dead |
                                             |                         |
| אללה ירחמו.             |                                             
                                             |                         |
                                             ___________________________
           =============================================================
           End of Talk
           =============================================================
