פרק23-פיט

בתוך החבילה,  בין  קופסאות  הדיסקטים  ומעטפות  תעודת  האחריות     
מודבקת  עוד  קופסא  קטנה  ומקושטת,  תכשיט  בתוכה, טבעת יפהפיה     
מטיטאניום, מענה לאצבעותי העירומות הנרתעות מזהב ויהלומים,  כסף     
ואבנים  טובות. מעולם לא ראיתי תכשיט שכה מצא חן בעיני ודיבר אל     
טעמי הבררן. כמה נעימה היא  למגע. ועל  צידה  הפנימי,  מקום  שם     
     shu - חרוטים  תמיד  מפרטי  קראט  וכדומה,  כתובת  בלתי  מפורשת
                                                           .537179
אני משחקת לי בחישוק ה'טיטאני', מורידה ומשחילה על  אצבע  האמה,     
הרי  אני  מקודשת, כך מלמלתי לעצמי. מתכת אצילית וחזקה זו שממנה     
     ?SHU  ייבנו מטוסים וכלי משחית מקשטת את אצבעותי לתפארת, מי אתה
האם אתה תובל קין, נע ונד, לוטש כל-חורש נחושת וברזל?               
     ,SHU סקרנותי  גוברת  ואני רוצה כבר לשמוע משהו ממשי. קולך הערב
זה מה שאני רוצה לשמוע, ומכיוון  שנסתבר  שאכן  אתה  הוא  העומד     
מאחורי  התעלומה,  אני  כבר  יודעת שהרגע קרב. אני מפסיקה באמצע     
קריאת ספר ההוראות, כדי לבצע את החיבור  הפיזי  והפעלת  הדיבור.     
אין  שום  בעיה  לחבר  את  המכשיר החדש, שמעכשיו יקרא שמו פיט -     
מלשון פטפוט, אל  המחשב. ההוראות  מדויקות  ואני  מתורגלת  היטב     
בחיבורים  למיניהם. בסופו  של  דבר ספרי ההוראות הללו נועדו לכל     
הדיוט. לשמחתי גם טעינת התוכנה הנילווית מתבצעת  בקלות  -  אותה     
תוכנה  המאפשרת כיוון ובחירה מתוך תפריט מרחב האפשרויות המוצעות     
לפעולה. בתפריט מופיעות אופציות שונות, החל מהדגמה וניסוי  וכלה     
באילוף  המחשב  לחקות את קולך עצמך. אני בוחרת באפשרות של הדגמה     
כדי לראות, בעצם לשמוע, במה מדובר, ומתבקשת לבחור  שם  של  קובץ     
שיוקרא  בהדגמה. לא  נראה  שיקשה עלי לבחור טקסט ראשוני לניסוי.     
אני שולפת מקובץ המכתבים ששמרתי  על  הדיסק  את  הטקסט  האירוטי     
האחרון  שקיבלתי  מ-SHU, משחקי הג'וי-סטיק, אשר הגביר את רצוני,     
באופן בלתי נשלט, לשמוע את קולו האמיתי של אהובי הטרי. אין  ספק     
שהוא  זיהה  את  הצורך,  הבקשה, לשמוע את קולו, ובחר לרצות אותי     
בדרך משונה ומתוחכמת כזו, דרך תיווכו של פיט.                       

הדבר הבא שקרה היה מדהים בהחלט, ומצחיק עד  כדי  כאב  בטן. איזה     
קטע. איזה  בידור. אני מתפקעת מצחוק ומגעגעת כאווזה כאשר נשמעות     
מילות הפיתוי הנועזות, פיסטוק שלי, אגוז שלי,  ומשחקי  ג'ויסטיק     
ועינוגי  בשר  וחלב ושאר מילות אהבה, וכל המילים הללו בוקעות לא     
פחות ולא יותר מאשר מקולו של ג'ון  קנדי,  אחריו  מגיע  צ'רצ'יל     
ואחריו   מבטאו  הצרפתי  של דה-גול. הכי משעשע נשמע גנדי ההודי,     
חורק שיניים בניסיונותיו  לשכנע  אותי  להוריד  את  חולצת  המשי     
ולהתענג  עם  הג'וי-סטיק על פי הוראותיו. אורחים לא קרואים. אני     
לא הזמנתי את חבורת השחקנים והמנהיגים הזאת אל ביתי, אז  מה  הם     
מתערבים בחיי?                                                     
מסתבר  כמובן,  מהצצה  נוספת  במסכי  הניהול של פיט, שמבין אלפי     
הקולות הניתנים להפקה, מתוכנתים מראש 256, ו-64 הראשונים שייכים     
לאישים דגולים שקולותיהם מוכרים לכל ילד ומבוגר בעולם כולו. בכל     
מקרה, מדהים להיווכח שמפרסמי המוצר אכן דייקו עד כדי כך  שאיכות     
הקול והדיבור זהה לזו של קול אדם, NICE,NICE, אך מי אמר שמחשבים     
הופכים  את  חיינו  לפשוטים? איך  אוכל למצוא ולשמוע את קולו של     
SHU? ואפילו אם אכתוב תוכנית קטנה שרצה  וסורקת  את  כל  הקולות     
הקיימים,  עדיין  לא אדע לזהות מהו ומיהו הקול המיועד אלי? שהרי     
אינני יודעת אפילו מה אני מחפשת.                                   
ובתוך הצחוק והבלבול, כבר בוקע הצפצוף המוכר -                      
     ...You have new mail
השמעת קולי רחוקה שלי? SHU שואל בסקרנות. קולך הערב,  אני  עונה     
לו,  ועוד  כמה פילסופים, הן עדיין לא שמעתי ולא זיהיתי את קולו     
האמור לבקוע מן המכונה. עדיין שרויה  באפילה  ובמבוכה  של  חוסר     
ידיעה,  ואינני  מודה  בכך בפניו. עדיין נדרשת ממני עבודת בילוש     
נוספת, ואינטואיציה ממזרית, כדי לגלות היכן טמן SHU את הצופן או     
המפתח למציאת הקול ששלח אלי על פי בקשתי. היכן נחבא לו הרמז. או     
שזוהי אשליה ועוד לא הגיע זמן קריאת 'שמה' של שחרית?                
תחושות מוזרות מתרחשות בבטני, האם זאת הידיעה שאינני  יודעת? כך     
או  כך,  שוב  אני  ממששת  בטבעת  המחזקת  את  עמידתי בפני חוסר     
הוודאות, עדיין אני באפלה, בשקט של  מתחת  לפני  המים  קולך  לא     
נשמע. המספר  החרוט  בצידה הפנימי של הטבעת, למה הוא מרמז? סתמי     
ומיותר, או סימן דרך בעל משמעות? המספר  הזה,  לעזאזל,  מה  הוא     
מזכיר לי?                                                         
מה  לא ניסיתי? את שיטת הגימאטריה, אלא שזו הניבה הברות מגוחכות     
ושמות מצחיקים, את שיטת הפאזל אשר  הנפיקה  פתרונות  חסרי  שחר,     
ועוד  ניסיונות  רנדומאליים  ומשחקי קוביה ומציאת סדרות מספרים,     
ואת כל האפשרויות הניתנות להעלות על הדעת מבלי לדעת.                
     
מרוב שאני מגלגלת את המספר במוחי, הופכת בו ומחלקת אותו לקבוצות     
למצוא סדרה עולה או יורדת, לעזאזל, מה הוא מזכיר לי? כמה בנאלי,     
כספרי הריגול שקראנו בילדותנו, כמשחקי הרמזים שהיו לנו פעם,  קח     
את  צירוף  האותיות הנ"ל ומצא את מופעו הראשון בספר, הספרה הבאה     
היא מספר העמודים שעליך לדלג, ספור בעמוד  זה  את  מספר  המילים     
כערכה  של  הספרה  הבאה,  והרי  לך  הרמז הראשון. כך נהג עם יתר     
הספרות עד  שתפענח  את  התעלומה. כמה  פשוט,  כמה  ילדותי,  כמה     
מסורתי, כמעט כמו להטביע בחלב כתב-סתרים ולגהץ אותו לפענוח...       
     
shu  537179. אני  מדפדפת  בחוברת  ההוראות  כדי למצוא את המופע     
הראשון של האותיות SHU. לא קשה. בעמוד 18  מתחיל  פרק  חדש  ובו     
הוראות  כיצד  להדליק  ולטעון את המחשב המדבר, וכיצד לכבות אותו     
בסיום העבודה.                                                     
         18. Boot and Shutdown
                      ---
המתח מתגבר. עתה אני מדלגת 5 עמודים, וכך הוא מתחיל:                
        There are two modes for operating ...
המילה השלישית נותנת את הרמז TWO-2. ועוד 7 עמודים:                 
        One entry for each  voice will be kept ...
המילה הראשונה נותנת את הספרה 1. זה הולך ומתקדם. אבל המתח, איך     
אפשר לסבול את זה, שוב לדלג 7 עמודים:                              
        You must reload the system if more than four minutes ...
הרמז האחרון: הוסף את המילה התשיעית, כלומר את הספרה 4 למספר בן     
3 ספרות - 214, שהוא בוודאי הקול ה-214 מתוך טבלה של 256  קולות     
המתוכנתים מראש. ושוב לשמוע בפי הקופסא את מכתב הג'וי-סטיק.         
         
אלוהים אדירים, שומו שמיים, הולי ג'יזוס, מאמא-מיה סנטה-לוג'יה,     
בום  טראח, נו באמת, איך אפשר לתאר במילים את הלמות הלב וקידוחי     
הרקה ברגע ההפתעה  הנוראה. אני  מכירה  את  הקול  הזה,  או  שמא     
דמיינתי  אותו  כשהייתי  קוראת את מכתביך וחושבת עליך? שוב ושוב     
אני מקשיבה, האם יצאתי מדעתי? ירדתי מהפסים לדרגת  שגעון  שכזו?     
אני לא מאמינה.                                                    
         
זהו  קולו  של  NN בוקע מהמכונה. NN הוא המקריא לי את מכתביו של     
SHU במתק שפתיים ובאהבה רבה. הכל מתערבב ומתפזר,  מתקשר  ומתחבר     
בעת  ובעונה  אחת. SHU  זה  NN, NN הוא בעצם SHU, הכל מתקשר, גם     
עובדת היותו נע ונד ובורח, גם סיפוריו על אהובתו שמפעם, זו אני,     
עלי הוא סיפר לי, ועל המסיבה שהיינו בה יחד, איך לא  הבנתי  שזו     
אותה  המסיבה,  כל  כך  אחרת פירשנו את מה שקרה שם, ולמה הוא לא     
הפסיק עם העישונים, אני כבר נגמלתי, ומה קרה בינתיים, ואיך  הפך     
                        .LAYLY-טוב, גם אני כבר נהייתי ל ,SHU להיות
NN גורלי שלי, מזלי מאללה, NN אהובי האחד והיחיד, מאיפה באת אלי     
שוב? ועתה  הוטל  עלי  להוציא את עצמותיך ממקום קבורתם, מי יודע     
כמה עוד נשמות טריות הומתו בדרך הזו בין ביטים ומילים דיגיטליות     
על גבי דיסקים חורקים במחשבים של סוכנויות מודיעין מכל  הסוגים.     
תחית המתים.                                                       
אבל  מה  קורה  לי, המחשבות רצות להיסטוריה וארכיאולוגיה וחידות     
וחישובים משונים. הן NN הוא הדובר אלי, קובץ אחר קובץ,  ולא  רק     
דברי  סקס,  אלא את כל התכתובת אני נותנת לו לדבר עוד ועוד, אכן     
זהו קולך הערב. וואו, אנחנו ביחד, אנחנו שלנו, אנחנו אנחנו.         
כבר חוזר אלי קו-חיצוני ודקיק של תמונתך  שנשכחה  ממני,  בתחילה     
שחור  ולבן, צבעיך עדיין ממאנים לשוב אך תווי פניך ברורים כל כך     
ואתה שוב מוחשי ונמצא. אוי לך אם תאבד לי שוב, אם תיעלם ותתפוגג     
תמונתך בשנית, ואתה לא תהיה  עוד. איזה  כיף  NN,  אנחנו  ביחד,     
אנחנו שלנו, אנחנו.                                                
         
מה  עושים  עכשיו? לא  קשה לדמיין את התדהמה של JJ ואת ההתלבטות     
החדשה העומדת בפניה. היתכן ששתי נפשות אהובות תיפגשנה שנית מבלי     
להכיר זו את זו? האם גם בהמשך הסיפור הם לא ידעו אחד  על  השני,     
וכך  עד  הסוף? או רק אחד מהם? הן זוהי שאלה קטלנית ומסוכנת לכל     
קורא המגלגל בזיכרונותיו כעת, ומנסה  לנחש  אם  יוכל  בעוד  זמן     
להתכתב  עם  אהבתו,  עם בת זוגו, מבלי לדעת שזו היא, מבלי להבין     
כמה אחרת פירשו שניהם את המסיבה בה רקדו יחד בסערה,  ומה  שונות     
האינטרפרטאציות  שנתנו  לאותו ריב בפתח המסעדה בלילה קר ומחורבן     
לפני שנתיים... ו-JJ אכן לוקחת לה פסק זמן.                         
         
     =============================================================
                                          WHOM IT MAY CONCERN  :TO
                                              AXON  @ LAYLY  :FROM
                          AUTOMATIC REPLY - ניתוק בתקשורת :SUBJECT
     =============================================================
לצערי,   עקב  סיבות  טכניות,  אהיה  מנותקת  מתקשורת  בשבועיים     
הקרובים, ולא אוכל להשיב לפניות mail אשר תישלחנה אלי.              
הדואר האלקטרוני הממוען אלי ייאגר בצומת התקשורת  הקרובה  ביותר     
ויאסף על-ידי בתחילת החודש הבא. זוהי הודעה אוטומטית.               
בכבוד רב,                    
                 LAYLY
     =============================================================
     End of Message
     =============================================================
     
אז  מה  עושים  עכשיו? לקחתי לי פסק זמן להתייסר לי לבדי, הן לא     
אניח ולא אזניח עתה את אהבתי הגדולה שנגלתה  לי  מחדש. אבל  איך     
אעז  ואגלה  ל-NN  את  זהותי האמיתית. זו לא מתיקותה של נקמה על     
אותן השנים שחייתי בחוסר וודאות, מחפשת ומגששת  באובססיה  בצמתי     
תקשורת  אפלים, כדי לגלות בדיעבד שחיי איתו היו שקר ואשליה. אני     
צריכה לשקול את מעשי מתוך מעשיות וזהירות, שמא אני תחת מעקב, או     
המחשב שלי. וכך אוביל את רודפיו ישירות אליו. מאז הפכתי  מרודפת     
לנרדפת  סיגלתי  לעצמי  הרגלים  של  חמקנות וטשטוש ראיות. הסכנה     
הנשקפת לו ברורה. במיוחד צריך להיזהר מאוקסימורון שיכול  לפענח,     
לקשר  ולהוביל  אותם אליו. ו-NN בעצמו, אילו רק ידע, בוודאי היה     
מנתק מיד את הקשר, בשל אותו חשש. ואולי אף גרוע  מזה  -  מה  אם     
איננו מוכן עדיין, ואיננו בשל להכיר ולהודות בגורלנו המשותף? קל     
להגיד:  צדדים  אפלים,  שנינו  מושחתים... OK. אבל  גורל משותף?     
לד"ר קרנל אין זכר וסימן, אבל SHU איננו מרפה.                      
         
     =============================================================
                                                AXON @  LAYLY  :TO
                                  BRL.EDU.BITNET.USA @  SHU  :FROM
SUBJECT: איפה את                                                  
     =============================================================
LAYLY, היכן את, גם למכתבי האחרון לא ענית. הראי לי אות וסימן.      
תביני, שאני רוצה לזרום בעורקייך כפי שאת נוכחת  בכדוריות  דמי.     
אם יקצצו את אצבעי, ימצאו דם מסוג ליילי. לא A ולא B ולא AB, רק     
סוג ליילי, זן נדיר.                                               
אהובתי את, רחוקה אך קרובה, נעלמה אך מוחשית. איפה את?              
           SHU
     =============================================================
     End of Message                                               
     =============================================================
           

     =============================================================
                                                AXON @  LAYLY  :TO
                                      DECWRL.COM.USA @  SHU  :FROM
SUBJECT: אלברטין איננה                                            
     =============================================================
יקירתי הנעלמה,                                                    
לפעמים  אני שואל את עצמי האם מכתבי אליך בזמן האחרון הם הגירסא     
הדיגיטלית של מכתבי מרסל פרוסט  אל  אהובתו  אלברטין. אני  חוזר     
וקורא  את  קבצי המכתבים שלנו המתוייקים בדיסק, ומבחין בדינמיקה     
המטורפת של קנאה ועוררות, של בריחה והתגרות, של חיזור  והיענות.     
שוב נעלמת לי לכמה ימים. איני יודע אפילו אם נתק התכתובת בינינו     
קרה עקב תקלות טכניות בקווי התקשורת, או ששוב היטלת ספק באהבתי,     
נטעת בלבולת ברגשותייך שלך.                                        
האם שמע קולי הרחיק אותך? ואני קיוויתי שזוהי רק ההתחלה, שנתקרב     
עוד ועוד.                                                         
שתפי  אותי  בענייני  היום-יום. איך  התגובות לתערוכה. על מה את     
עובדת עכשיו. החזירי אותי  לחייך  ואכנס  בשמחה  לנשמתך. חברתי,     
אהובתי, אחותי כלה. כתבי לי, שלך אני,                              
            SHU  -WHO IS WAITING MORE THAN EVER
     =============================================================
     End of Message                                               
     =============================================================

     

     =============================================================
                                                AXON @  LAYLY  :TO
                                  BRL.EDU.BITNET.USA @  SHU  :FROM
SUBJECT: קול ענות חלושה                                           
     =============================================================
LAYLY,  אני  קורא לך. היכן את, גם למכתבי האחרון לא ענית. הראי     
לי אות וסימן. איפה את?                                            
            SHU
     =============================================================
     End of Message                                               
     =============================================================



     =============================================================
                                                AXON @  LAYLY  :TO
                                      BRL.EDU.BITNET @  SHU  :FROM
SUBJECT: לא איכפת לי                                              
     =============================================================
LAYLY, אודה שנהניתי מאוד מן ההתרחשות הדיגיטלית שקרתה לנו,  אך     
את כבר בוודאי חבוקה בזרועותיו של אחר, ובעצם, לא ממש איכפת לי,     
לא  באמת,  אינני  כועס,  חיי  לך  בתענוגות ריקניים, אני שבעתי     
ומסתפק בחליפת המכתבים שלנו עד כה. שתהיי בריאה.                    
לא, לא אלאה אותך בקינת נבגד-בפוטנציה, בבכיינות של קרנן קנאי.      
אודה שקסמה לי תשוקתך לילדים, למשפחה, ונטעת בי תקווה מסוג  שלא     
היכרתי עם נשים אחרות בעבר.                                        
אודה שנעמה לי דאגתך שאפסיק לעשן. אך מכיוון שלא באמת דאגת אוכל     
לספר  לך  שנהניתי  הרבה  יותר עם נשותי שעישנו כמו קטר וגילגלו     
              SHU  .סיגריות, אבל היו נאמנות לי באהבתן. שתהיי בריאה
     =============================================================
     End of Message                                               
     =============================================================

     
     =============================================================
                                                AXON @  LAYLY  :TO
                                     UCLA.EDU.BITNET @  SHU  :FROM
                                           ;C תוכנית בשפת :SUBJECT
     =============================================================
     if (u == (love) something)                                   
        then                                                      
            let it go;                                            
        if (it comes back)                                        
           then                                                   
               it's yours;                                        
        endif;                                                    
        if (it doesn't)                                           
           then                                                   
               it never was;                                      
        endif;                                                    
     endif;                                                       
     =============================================================
     End of Message                                               
     =============================================================
